,, Lucrări de demolare turn de răcire, canale anexe și stație pompe, include întocmirea proiectului tehnic și a documentațiilor necesare obținerii avizelor pentru autorizația de demolare.

Nr. registru: _____________                                                                                                  Ex. nr.___

Nr. contract: _____________
Data înregistrării:________________________
conform R.U.E.C. al S.N.G.N. ROMGAZ S.A.
Contract de achiziție sectorială de lucrări
Privind achiziția sectorială de: „
Lucrări de demolare turn de răcire, canale anexe și stație pompe (include întocmirea proiectului tehnic si a documentațiilor necesare obținerii avizelor pentru autorizația de demolare)”.
Prezentul Contract de achiziție sectorială de lucrări (denumit în continuare „Contract”)  s-a încheiat având in vedere prevederile din Legea 99/2016 privind achizițiile sectoriale, actualizată (denumită în continuare „Legea nr. 99/2016”), precum și orice alte prevederi legale emise în aplicarea acesteia,

Părțile contractante:
S.N.G.N. Romgaz S.A.cu sediul în Mediaș, Piața C. I. Motaș, nr. 4, jud. Sibiu, cod poștal: 551130, Telefon: 0374 401020, Fax: 0269 846901, e-mail: secretariat@romgaz.ro, număr de înmatriculare la Registrul Comerțului: J200100039232, Cod unic de înregistrare: RO 14056826, Cont IBAN: RO08 RNCB 0231 0195 2533 0001, deschis la B.C.R. Mediaș, reprezentată prin Director General – Răzvan POPESCU, prin 
SUCURSALA DE PRODUCTIE ENERGIE ELECTRICA IERNUT, cu sediul secundar în Iernut, Strada Energeticii, nr.1, Județul Mureș/Romania, telefon: 0265-471333; fax: 0265-471494, număr de înmatriculare la Registrul Comerțului J2013000194262, Cod unic de înregistrare: 31260906 cont IBAN: RO90 RNCB 0189 1313 8610 0001, deschis la BCR, reprezentată prin Bela Atila BALAZS – Director interimar, în calitate de Achizitor, pe de o parte,

și
S.C. ……................................................................. (denumirea operatorului economic) cu sediul în loc……….. Str. ………….., nr. ……., jud. …………, cod poștal: ……………., Telefon: ………………, Fax: ………………, Număr de înmatriculare la Registrul Comerțului: J/…../………./…………, Cod unic de înregistrare: RO ……………………, Cont IBAN: RO…………., deschis la ……………., reprezentată prin Director General/Administrator – ……………………................................................. în calitate de Executant, pe de altă parte,

denumite, în continuare, împreună, "Părțile" și, individual, “Partea” și care, având în vedere că:
Achizitorul a derulat procedura de atribuire având ca obiect achiziția de „Lucrări de demolare turn de răcire, canale anexe si stație pompe (include întocmirea proiectului tehnic si a documentațiilor necesare obținerii avizelor pentru autorizația de demolare)”,
· inițiată prin publicarea în SEAP a Anunțului SCN ________/____________
· Prin Raportul procedurii de atribuire nr. _________ din data de __________, achizitorul a declarat câștigătoare Oferta Executantului, SC. ___________________ SRL.
au convenit încheierea prezentului Contract.

1. DEFINIŢII

1.1. În prezentul Contract, următorii termeni vor fi interpretați astfel:

(a) Achizitor și Executant - Părțile contractante, așa cum sunt acestea numite în prezentul Contract;

(b) Act Adițional - document prin care se modifică termenii și condițiile prezentului Contract de achiziție sectorială de lucrări, în condițiile  Legii nr. 99/2016 privind achizițiile sectoriale, și a oricăror alte prevederi legale emise în aplicarea acesteia;

(c) Activitate – orice acțiune, demers, serviciu pe care Executantul are obligația să o îndeplinească conform Contractului, incluzând, dar fără a se limita la: elaborarea documentațiilor de proiectare, obținerea avizelor, organizarea de șantier, execuția lucrărilor de demolare, transportul deșeurilor și predarea amplasamentului, desfășurate în scopul îndeplinirii obiectului contractului;

(d) Caiet de Sarcini – anexa la Contract care include obiectivele, sarcinile, specificațiile și caracteristicile Lucrărilor descrise în mod obiectiv, într-o manieră corespunzătoare îndeplinirii necesității Achizitorului, menționând, după caz, metodele și resursele care urmează să fie utilizate de către Executant și/sau rezultatele care trebuie realizate/executate și furnizate de către Executant, inclusiv niveluri de calitate, performanță, protecție a mediului, sănătate publică/sectorială, siguranță și altele asemenea, după caz, precum și cerințe aplicabile Executantului în ceea ce privește informațiile și documentele care trebuie puse la dispoziția Achizitorului;

(e) Cazul fortuit – Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.

(f) Cesiune - înțelegere scrisă prin care Executantul transferă unei terțe părți, în condițiile Legii nr. 99/2016, drepturile și/sau obligațiile deținute prin Contract sau parte din acestea;

(g) Conflict de interese - orice situație influențând capacitatea Executantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Achizitorului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Executantului. Aceste restricții sunt, de asemenea, aplicabile oricăror Subcontractanți, acționând sub autoritatea și controlul Executantului, în condițiile Legii nr. 99/2016, în cazul în care este aplicabil;
(h) Contract - prezentul Contract de achiziție sectorială de lucrări, care are ca obiect „Lucrări de demolare turn de răcire, canale anexe si stație pompe (include întocmirea proiectului tehnic si a documentațiilor necesare obținerii avizelor pentru autorizația de demolare)”, cu titlu oneros, asimilat, potrivit Legii, actului administrativ, încheiat în scris, între Achizitor și Executant.
(i) Contract de subcontractare – acordul încheiat în scris între Executant și un terț ce dobândește calitatea de Subcontractant, în condițiile Legii 99/2016, prin care Executantul subcontractează Subcontractantului partea din Contract în conformitate cu prevederile Contractului;

(j) Despăgubire - suma, neprevăzută expres în Contract, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;

(k) Dispoziție - document scris emis de către Achizitor în executarea Contractului și cu respectarea prevederilor acestuia, în limitele Legii nr. 99/2016, și ale oricăror alte prevederi legale emise in aplicarea acesteia;

(l) Documentele Achizitorului - toate și fiecare dintre documentele necesare în mod direct sau implicit prin natura Lucrărilor care fac obiectul Contractului furnizate de Achizitor și necesare Executantului în vederea realizării obiectului Contractului;

(m) Durata de valabilitate a Contractului - intervalul de timp în care prezentul Contract produce efecte, respectiv de la data intrării în vigoare a Contractului și până la epuizarea convențională, legală sau stabilita de instanța de judecata a oricărui efect pe care îl produce. Durata Contractului este mai mare decât durata reală de execuție a Lucrărilor, dacă aceasta din urmă se întrerupe, din orice motiv, caz în care Durata Contractului cuprinde și intervalele de timp în care execuția Lucrărilor este suspendată sau prelungită. Durata de execuție a Lucrărilor nu poate depăși, ca termen, limita termenului la care expiră durata Contractului. 
(n) Contractul este considerat finalizat atunci când Executantul:

i. a realizat toate activitățile stabilite prin Contract și a prezentat toate Rezultatele, astfel cum este stabilit în Oferta sa și în Contract,

ii. a remediat eventualele Neconformități care nu ar fi permis utilizarea Lucrărilor de către Achizitor, în vederea obținerii beneficiilor anticipate și îndeplinirii obiectivelor comunicate prin Caietul de Sarcini;

(o) Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență. Nu este considerat forță majoră un eveniment asemenea celor enumerate care, fără a crea o imposibilitate de executare, face extrem de costisitoare executarea obligațiilor uneia din părți;
(p) Întârziere - orice eșec al Executantului sau al Achizitorului de a executa orice obligații contractuale în termenul convenit;

(q) Lege - normă, reglementare cu caracter obligatoriu și care se referă la legislația română dar și la Regulamente emise de Comisia Europeană și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau național sau din jurisprudența comunitară;

(r) Lună - luna calendaristică (12 luni/an); 

(s) Mijloace electronice de comunicare în cadrul Contractului - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea Rezultatelor obținute în cadrul Contractului;

(t) Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac Rezultatele execuției lucrărilor necorespunzătoare scopurilor acestora, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Caietul de Sarcini. Neconformitățile includ atât viciile aparente, cât și viciile ascunse ale Lucrărilor care fac obiectul prezentului Contract;

(u) Ofertă - actul juridic prin care Executantul și-a manifestat voința de a se angaja, din punct de vedere juridic, în acest Contract de achiziție sectorială de Lucrări și cuprinde Propunerea Financiară, Propunerea Tehnică precum și alte documente care au fost menționate în Documentația de Atribuire;

(v) Penalitate – suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;

(w) Personal - persoanele desemnate de către Executant sau de către oricare dintre Subcontractanți pentru îndeplinirea Contractului;

(x) Prețul Contractului - Prețul plătibil Executantului de către Achizitor, în baza și în conformitate cu prevederile Contractului, a ofertei Executantului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract;

(y) Prejudiciu – paguba produsă Achizitorului de către Executant prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul Contract;

(z) Proces-Verbal de Recepție a Lucrărilor - documentul prin care sunt acceptate Lucrările executate, întocmit de Executant și semnat de Achizitor, prin care aceasta din urmă confirmă execuția Lucrărilor în mod corespunzător de către Executant și că acestea au fost acceptate de către Achizitor;

(aa) Recepția - reprezintă operațiunea prin care Achizitorul își exprimă acceptarea față de activitățile executate în cadrul Contractului de achiziție sectorială și pe baza căreia efectuează plata;

(ab) Rezultat/Rezultate - oricare și toate informațiile, documentele, rapoartele colectate și/sau pregătite de Executant ca urmare a activităților prestate astfel cum sunt acestea descrise în Caietul de Sarcini;

(ac) Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;

(ad) Standarde profesionale - cerințele profesionale legate de calitatea Lucrărilor care ar fi respectate de către orice Executant diligent care posedă cunoștințele și experiența necesară și pe care Executantul este obligat să le respecte în execuția tuturor Lucrărilor incluse în prezentul Contract;

(ae) Subcontractant - orice operator economic care nu este parte a unui contract de achiziție sectorială şi care execută anumite părți ori elemente ale serviciilor, răspunzând în fața Executantului de organizarea şi derularea tuturor etapelor necesare în acest scop. Punerea la dispoziție a unui utilaj sau furnizarea de materiale/bunuri în cadrul unui contract de achiziție sectorială nu este considerată subcontractare în sensul Legii 99/2016 modificată prin OUG 3/2021;

(af) Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Achizitorului nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;

(ag) Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.
2. Interpretare

2.1. În prezentul Contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.
3. Obiectul Contractului
3.1. Obiectul prezentului Contract îl reprezintă „Lucrări de demolare turn de răcire, canale anexe si stație pompe (include întocmirea proiectului tehnic si a documentațiilor necesare obținerii avizelor pentru autorizația de demolare)”, denumite în continuare activități, pe care Executantul se obligă să le execute în conformitate cu prevederile Caietul de sarcini nr. 88/22.07.2026, denumit în continuare Caiet de sarcini, Propunerea tehnică și obligațiile asumate prin prezentul contract.
4. Prețul contractului
4.1. Achizitorul se obligă să plătească Executantului prețul convenit prin prezentul contract, în sumă de __________________ lei (______________suma în litere), la care se adaugă TVA, conform prevederilor legale.
5. Durata contractului

5.1.   Prezentul contract intră în vigoare la data semnării lui de către ambele Părți și este valabil până la îndeplinirea integrală și corespunzătoare a obligațiilor contractuale, iar contractul operează valabil între Părți, potrivit legii, ofertei și documentației de atribuire, de la data intrării sale în vigoare și până la epuizarea convențională sau legală a oricărui efect pe care îl produce.

5.2.  Durata totală de execuție a contractului este de 9 luni (270 zile) de la data intrării în vigoare a contractului.

6. Documentele Contractului

6.1. Documentele prezentului Contract sunt:

(i) Caietul de sarcini, inclusiv, dacă este cazul, clarificările și/sau măsurile de remediere  aduse până la depunerea ofertelor ce privesc aspectele tehnice și financiare – Anexa 1;
(ii) Propunerea tehnică, inclusiv, dacă este cazul, clarificările din perioada de evaluare – Anexa 2;
(iii) Propunerea financiară, inclusiv, dacă este cazul, clarificările din perioada de evaluare – Anexa 3;
(iv) Convenția privind prelucrarea datelor cu caracter personal – Anexa nr.4;

(v) Convenția de securitate şi sănătate în muncă – Anexa nr. 5;
(vi) Garanția de bună execuție - Anexa nr. ............(după caz); 
(vii) Angajamentul ferm de susținere din partea unui terț – Anexa nr. .... (după caz);

(viii) Acordul de asociere – Anexa nr. ... (după caz);

(ix) Contractele de subcontractare cu subcontractanții – Anexa nr. ......... (după caz);

(x) Convenție de plată – Anexa nr…….. (după caz);

(xi) Actele adiționale la prezentul Contract (după caz).
7. Ordinea de precedență

7.1. Contractul se execută cu respectarea documentației de atribuire care a stat la baza selectării ofertei câștigătoare, aceasta făcând parte integrantă din prezentul contract și prevalând în interpretarea și aplicarea acestuia.
7.2.  În caz de neconcordanță între documentele contractuale, ordinea de precedență este următoarea:

a) Documentația de atribuire (instrucțiuni pentru ofertanți, proiect de contract, caiet de sarcini și toate documentele/clarificările/eratele publicate/comunicate operatorilor economici de către Achizitor, până la data de depunere ofertelor);

b) Contractul și actele adiționale;

c) Propunerea tehnică și clarificările din perioada de evaluare;

d) Propunerea financiară și clarificările din perioada de evaluare.

7.3. În cazul oricărei contradicții între documentele prevăzute la alin. (2), prevederile acestora vor fi aplicate în ordinea de precedență stabilită conform succesiunii documentelor enumerate mai sus.

7.4. Prevederile documentației de atribuire referitoare la drepturile de proprietate și de proprietate intelectuală asupra livrabilelor sunt obligatorii și se aplică cu prioritate, indiferent de orice prevederi contrare din propunerea tehnică sau financiară a contractantului. În cazul în care, pe parcursul îndeplinirii Contractului, se constată faptul că anumite elemente ale propunerilor tehnice sau financiare a contractantului sunt inferioare sau nu corespund cerințelor prevăzute în documentația de atribuire, prevalează prevederile documentației de atribuire.

7.5. Executantul confirmă că a luat cunoștință de toate cerințele din documentația de atribuire și se obligă să le respecte integral, inclusiv pe cele referitoare la transferul drepturilor de proprietate și proprietate intelectuală, fără a putea invoca ulterior necunoașterea sau interpretarea diferită a acestora.

7.6. În cazul în care există contradicții între politicile sau termenii și condițiile specifice ale Executantului, prevalează prevederile prezentului Contract, cu respectarea Ordinii de precedență a documentelor contractuale.

8. Comunicarea între Părți

8.1. Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.

8.2. Comunicările între Părți se pot face și prin fax sau e-mail, cu condiția confirmării în scris a primirii comunicării.
8.3. În cazul în care expeditorul solicită confirmare de primire, acesta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.
8.4. Adresele la care se transmit comunicările sunt următoarele:
	Pentru Achizitor: 

SNGN ROMGAZ SA – SPEE Iernut
	                 Pentru Executant: 

                 SC.

	Adresă: Str. Energeticii, nr.1, Loc. IERNUT, Jud. Mureș
	                 Adresă:…………………………………….

	Telefon/Fax: 0374-405800/0265-471388
	                 Telefon/Fax:……………/………………

	E-mail: laura.catarig@romgaz.ro; raluca.cioca@romgaz.ro                         
	                 E-mail:………………………………………..

	Persoana de contact: Laura CATARIG / Raluca CIOCA
În calitatea sa de responsabil cu urmărirea și 

derularea contractului.
	                 Persoana de contact:……………………

În calitatea sa de responsabil cu urmărirea și         derularea contractului.




8.5. Orice document (dispoziție, adresă, propunere, înregistrare, Proces-Verbal de Recepție, notificare și altele) întocmit în cadrul Contractului, este realizat și transmis, în scris, într-o formă ce poate fi citită, reprodusă și înregistrată.

8.6. Orice comunicare între Părți trebuie să conțină precizări cu privire la elementele de identificare ale Contractului (titlul și numărul de înregistrare) și să fie transmisă la adresa/adresele menționate la art. 8.4.

8.7. Orice comunicare făcută de una dintre Părți va fi considerată primită:

(i) la momentul înmânării, dacă este depusă personal de către una dintre Părți,

(ii) la momentul primirii de către destinatar, în cazul trimiterii prin scrisoare recomandată cu confirmare de primire,

(iii) la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).

8.8. Părțile se declară de acord ca nerespectarea cerințelor referitoare la modalitatea de comunicare stabilite în prezentul Contract să fie sancționată cu inopozabilitatea respectivei comunicări.

8.9. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului și nu vor fi reținute sau întârziate în mod nejustificat.

8.10. Nicio modificare a datelor de contact prevăzute în prezentul Contract nu este opozabilă celeilalte Părți, decât în cazul în care a fost notificată în prealabil.

9. Garanția de bună execuție a contractului

9.1. (1) Executantul va constitui o Garanție de Bună Execuție în cuantum de 10% din prețul contractului, fără TVA, în termen de 5 zile lucrătoare de la data intrării în vigoare a contractului. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului. Perioada de valabilitate a garantiei de buna executie va fi cu 15 zile mai mare decat durata contractului.
(2) Modul de constituire a garanţiei de buna executie se va realiza în conformitate cu prevederile art. 164 alin. (4) din Legea 99/2016. Garanţia de Bună Executie trebuie să fie irevocabilă, necondiţionată şi se constituie prin: 

a) virament bancar în contul RO90RNCB0189131386100001 deschis la BCR.

b) instrumente de garantare emise în condiţiile legii astfel: 

(i) scrisori de garanţie emise de instituţii de credit bancare din România sau din alt stat; 

(ii) scrisori de garanţie emise de instituţii financiare nebancare din România sau din alt stat; 

(iii) asigurări de garanţii emise: 

– fie de societăți de asigurare care dețin autorizații de funcționare emise în România sau într-un alt stat membru al Uniunii Europene și/sau care sunt înscrise în registrele publicate pe site-ul Autorității de Supraveghere Financiară, după caz; 

– fie de societăți de asigurare din state terțe prin sucursale autorizate în România de către Autoritatea de Supraveghere Financiară; 

c) depunerea la casierie a unor sume în numerar dacă valoarea este mai mică de 5.000 lei; 

d) rețineri succesive din sumele datorate pentru facturi parțiale; 

e) combinarea a două sau mai multe dintre modalitățile de constituire prevăzute la lit. a)-c). 

(3) În cazul în care garanția de bună execuție se constituie prin Scrisoare de Garanție Bancară sau Poliță de asigurare, executantul va prezenta 2 scrisori de garanție bancară/2 polițe de asigurare, astfel: 

- O scrisoare/Poliță în valoare de 70% din cuantumul garanției, care va fi restituită  în conformitate cu art. 9.6.(a);

- O scrisoare/poliță în valoare de 30% din cuantumul garanției, care va fi restituită  în conformitate cu art. 9.6.(b).

9.2. Executantul se va asigura că Garanția de Bună Execuție este valabilă și în vigoare, luând în considerare prevederile art.9.6, referitor la eliberarea/restituirea garanției de bună execuție până la aprobarea Recepției Finale. Dacă termenii Garanției de Bună Execuție specifică data de expirare a acesteia, iar Executantul nu este îndreptățit să obțină aprobarea Recepției Finale cu 30 de zile înainte de data de expirare a Garanției, Executantul va prelungi valabilitatea Garanției de Bună Execuție până când Lucrările vor fi terminate și toate defecțiunile remediate. Dacă societatea emitentă a Garanției de Bună Execuție pierde autorizarea să emită asemenea garanții pe teritoriul Uniunii Europene, se va considera că Garanția de Bună Execuție își pierde valabilitatea și Executantul va avea obligația de a constitui o nouă Garanție de Bună Execuție în conformitate cu prevederile prezentei clauze. 

9.3. În cazul in care, garanţia de bună execuţie se constituie prin reţineri succesive din sumele datorate pentru facturi parţiale, Executantul are obligaţia de a deschide la unitatea Trezoreriei Statului din cadrul organului fiscal competent în administrarea acestuia un cont de disponibil distinct la dispoziţia Achizitorului. Suma iniţială care se depune de către Executant în contul astfel deschis nu trebuie sa fie mai mică de 0,5% din Preţul contractului, fără TVA. Pe parcursul îndeplinirii contractului, Achizitorul urmează să alimenteze acest cont prin reţineri succesive din sumele datorate şi cuvenite Executantului până la concurenţa sumei stabilite drept garanţie de bună execuţie. Din contul de disponibil deschis la Trezoreria Statului pe numele Executantului pot fi dispuse plăți atât de către Executant, cu avizul scris al Achizitorului care se prezintă unității Trezoreriei Statului, cât și de unitatea Trezoreriei Statului la solicitarea scrisă a Achizitorului în favoarea căruia este constituită garanția de bună execuție. Contul astfel deschis este purtător de dobândă în favoarea Executantului.
9.4. Achizitorul are dreptul de a emite pretenții asupra Garanției de Bună Execuție, oricând pe parcursul îndeplinirii contractului, în limita prejudiciului creat, în cazul în care Executantul nu își îndeplinește din culpa sa obligațiile asumate prin contract. Anterior emiterii unei pretenții asupra Garanției de Bună Execuție, Achizitorul va notifica pretenția atât Executantului, cât și emitentului instrumentului de garantare, precizând obligațiile care nu au fost respectate. 

9.5. De fiecare dată când Prețul Contractului este modificat, Executantul va ajusta valoarea Garanției de Bună Execuție, în aceeași proporție, în termen de 15 zile de la modificare. De fiecare dată când Garanția de Bună Execuție este executată ca urmare a unei cereri a Beneficiarului, Executantul va reîntregi valoarea Garanției de Bună Execuție în termen de 15 zile de la executarea sumelor cerute de către Achizitor. 

9.6. Achizitorul are obligația de a elibera/restitui garanția de bună execuție după cum urmează: 

a) 70% din valoarea garanției, în termen de 14 zile de la data încheierii procesului-verbal de recepție la terminarea lucrărilor, dacă nu a ridicat până la acea dată pretenții asupra ei, iar riscul pentru vicii ascunse este minim; 

b) 30% din valoarea garanției, la expirarea perioadei de garanție a lucrărilor executate, pe baza procesului-verbal de recepție finală. 

9.7. Pe durata executării Contractului, dacă societatea care a emis Garanția de Bună Execuție nu își poate respecta angajamentele, Garanția de Bună Execuție nu va mai fi validă. Achizitorul va notifica Executantul pentru a elibera o nouă garanție conform acelorași termeni ca cei ai anterioarei garanții. În cazul în care Executantul nu transmite o nouă Garanție de Bună Execuție în termen de 30 de zile de la data notificării, Achizitorul poate rezilia Contractul potrivit prevederilor art. 32. din prezentul contract.
10. Începere, Întârzieri, Sistare
10.1.  Începerea activităților în cadrul Contractului se vor realiza după constituirea garanției de bună execuție și emiterea ordinului de începere al acestora;
10.2.  (1) Activitățile trebuie să se deruleze conform graficului general de execuţie şi să fie terminate la data stabilită. Datele intermediare, prevăzute în graficele de execuţie, se consideră date contractuale.

(2) Calitatea execuției activităților se va asigura prin respectarea cu strictețe a prevederilor din Caietul de sarcini și a programului pentru controlul calității pe faze determinate.

(3) Executantul va prezenta, la cererea achizitorului, după semnarea contractului, graficul de execuţie de detaliu, alcătuit în ordinea tehnologică de execuţie.
(4) Activitățile din cadrul Contractului se desfășoară pe baza Graficului de execuție inclus în Propunerea Tehnică a Ofertantului devenit Executant, actualizat în termen de 15 zile de la semnarea Contractului.
(5) În cazul în care, după opinia Achizitorului, pe parcurs, desfăşurarea activităților nu concordă cu graficul general de execuţie, la cererea acestuia, Executantul va prezenta un grafic revizuit, în vederea terminării acestora la data prevăzută în contract. Graficul revizuit nu îl va scuti pe Executant de niciuna dintre îndatoririle asumate prin Contract.

(6) În cazul în care Executantul întârzie începerea activităților, terminarea pregătirilor sau dacă nu îşi îndeplineşte îndatoririle prevăzute la art. 21.2 alin. (2), Achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit va rezilia contractul.
10.3. (1) Achizitorul are dreptul de a supraveghea desfăşurarea activităților şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi persoana responsabilă cu derularea contractului, din partea achizitorului.

(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse. 
10.4. (1) Executantul are obligaţia de a nu acoperi lucrările care devin ascunse, fără aprobarea achizitorului.

(2) Executantul are obligaţia de a notifica achizitorului, ori de câte ori astfel de lucrări, inclusiv fundaţiile, sunt finalizate, pentru a fi examinate şi măsurate.

(3) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.

(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

10.5. În cazul în care: 

i)
volumul sau natura lucrărilor neprevăzut in proiectul tehnic, care nu sunt generate de aparitia unui risc contractual/ culpa în executia lucrarilor; sau

ii)
condiţiile climaterice excepţional de nefavorabile, producerea fenomenelor extreme; sau

iii)
oricare alt motiv de întârziere care nu se datorează executantului/ nu a survenit prin încălcarea contractului de către acesta/ nu este generat de producerea unui risc contractual;
îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:

· orice prelungire a duratei de execuție la care executantul are dreptul;
· totalul cheltuielilor suplimentare, care se va adăuga la prețul contractului.

10.6. Fără a prejudicia dreptul executantului prevăzut în clauza 24.5, acesta are dreptul de a sista lucrările sau de a diminua ritmul execuției dacă achizitorul nu plătește în termen de 30 de zile de la expirarea termenului prevăzut la clauza 29.3; în acest caz executantul va notifica, în scris acest fapt achizitorului.
11. Executarea contractului
11.1. Executarea contractului începe după constituirea garanției de bună execuție şi transmiterea de către Achizitor a Ordinului de începere. 
12. Durata de execuție

12.1. Durata totală de execuție a contractului  este de 9 luni (270 zile) și va include perioada de proiectare, obținerea avizelor și autorizațiilor, întocmirea studiilor și expertizei tehnice, execuția lucrărilor, evacuarea deșeurilor, după cum urmează:
(1) Constituirea garanției de bună execuție – în maxim 5 zile lucrătoare de la data intrării în vigoare a contractului. Acest termen poate fi prelungit la solicitarea justificată a contractantului, fără a depăși 15 zile calendaristice de la data semnării contractului;
(2) Emiterea Ordinului de Începere de execuție servicii de proiectare – în maxim 5 zile de la constituirea garanției de bună execuție;
(3) Predarea amplasamentului - în maxim 5 zile de la constituirea garanției de bună execuție;

(4) Obținerea avizelor și acordurilor solicitate prin Certificatul de Urbanism: conform termenelor legale ale autorităților competente, precum și a studiilor (geotehnic, topografic) dar și expertizei tehnice – între 35 de zile și 65 de zile de la emiterea Ordinului de Începere a execuție servicii de proiectare;

(5) Elaborarea Documentației Tehnice pentru Autorizația de Desființare (DTAD), DTOE, a Proiectului Tehnic (PT) și Detaliilor de Execuție (DDE) - 45 de zile de la emiterea Ordinului de începere a execuție servicii de proiectare;

(6) Aprobarea documentației în CTE – 10 zile lucrătoare de la recepția documentației finale.

(7) Emiterea Ordinului de Începere de execuție lucrări de demolare – în maxim 10 zile de la obținerea autorizației de demolare;
(8) Execuția lucrărilor de demolare - în maxim 90 de zile de la emiterea Ordinului de Începere de execuție lucrări de demolare; 

(9) Evacuarea deșeurilor, refacerea terenului și predarea documentației finale – în maxim 15 zile de la finalizarea demolării.

13. Protecția Patrimoniului Cultural Național 
13.1. Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relațiile dintre părți, ca fiind proprietatea absolută a achizitorului. 

13.2. Executantul are obligația de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 13.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Dacă din cauza unor astfel de dispoziţii executantul suferă întârzieri şi/sau cheltuieli suplimentare, atunci, prin consultare, părţile vor stabili:

a) orice prelungire a duratei de execuţie la care executantul are dreptul;

b) totalul cheltuielilor suplimentare, care se va adăuga la preţul contractului.

13.3. Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 13.1, de a înştiinţa în acest sens organele de poliţie şi comisia monumentelor istorice.

14. Modificarea Contractului, Clauze de revizuire

14.1. Pe durata perioadei de valabilitate a Contractului Părțile au dreptul de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de actele normative în vigoare.

14.2. Modificările contractuale, nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia Executantul a fost declarat câștigător în cadrul procedurii de atribuire.

14.3. Partea care propune modificarea Contractului are obligația de a transmite celeilalte Părți propunerea de modificare a Contractului cu respectarea clauzelor prevăzute la pct. 8 Comunicarea între Părți cu cel puțin 5 zile înainte de data la care se consideră că modificarea ar trebui să producă efecte.

14.4. Modificarea va produce efecte doar dacă părțile au convenit asupra acestui aspect prin semnarea unui act adițional.

14.5. Revizuirea prezentului Contract se realizează ca urmare a evaluării activităților, rezultatelor și performanțelor Executantului în cadrul Contractului. Modificarea Contractului prin revizuire intervine cu scopul atingerii obiectului Contractului, care constă în Lucrările pe care Executantul se obligă să le execute în conformitate cu prevederile din prezentul Contract, cu dispozițiile legale și conform cerințelor din Caietul de Sarcini.

14.6. Clauzele de modificare a contractului se pot referi, fără a se limita la:

(i) Variații ale activităților din contract necesare în scopul îndeplinirii obiectului contractului (diferențele dintre lucrările estimate inițial (în contract) şi cele real executate, fără modificarea caietului de sarcini);

(ii) Necesitatea extinderii termenului de execuție a lucrărilor.

14.7. (1) Ajustarea prețului contractului se va putea solicita de către Executant începând cu a 7 lună, utilizând următoarea formulă care conține indicele de cost in construcții total, denumit ICC, diseminat de către Institutul National de Statistica (INS): 

(2) Va=Vo x (ICCn serie bruta/ICC data de referință serie bruta), unde:

- Va reprezintă valoarea ajustată a solicitării de plata;

- Vo reprezintă valoarea solicitării de plată conform prețurilor prevăzute in oferta care a stat la baza încheierii contractului;

- ICCn serie brută reprezintă indicele de cost în construcții total, ultimul indice publicat de INS la data întocmirii facturii

14.8. Valoarea ajustată se va stabili prin act adițional, utilizând formula de ajustare de mai sus, după depunerea ultimei solicitări de plată, în baza situației centralizatoare ce va cuprinde totalitatea valorilor ajustate, însușite de executant, diriginte de șantier si/sau inginer/supervizor, după caz și aprobată de Achizitor.

15. Evaluarea Modificărilor Contractului și a circumstanțelor acestora, dacă este cazul.

15.1. Identificarea circumstanțelor care generează Modificarea Contractului este în sarcina ambelor Părți.

15.2. Modificările Contractului se realizează de Părți, în cadrul Duratei de valabilitate a Contractului și cu respectarea prevederilor stipulate la capitolul 8. – Comunicarea între Părți din prezentul Contract, putând consta în:

- prelungirea Termenului/Termenelor de execuție în situația în care nerespectarea termenului de execuție nu se datorează unor împrejurări care cad în responsabilitatea Executantului și/sau
- modificarea prețului Contractului.

15.3. Fiecare Parte are obligația de a notifica cealaltă Parte, în cazul în care constată existența unor circumstanțe care pot genera Modificarea Contractului, întârzia sau împiedica execuția contractului sau care pot genera o modificare a prețului Contractului.

15.4. Achizitorul poate emite Dispoziții de modificare a Contractului, în conformitate cu prevederile art. 19 - Obligații principale ale Achizitorului, cu respectarea prevederilor contractuale și a legislației aplicabile.

15.5. În cazul în care Executantul înregistrează întârzieri și/sau se produc costuri suplimentare ca urmare a unei erori, omisiuni, viciu în cerințele Achizitorului și Executantul dovedește că a fost în imposibilitatea de a depista/sesiza o astfel de eroare/omisiune/viciu până la depunerea Ofertei, Executantul notifică Achizitorul, având dreptul de a solicita modificarea contractului.

16. Subcontractanți, dacă este cazul

16.1. (1) Executantul are obligația de a prezenta la încheierea contractului toate contractele încheiate cu subcontractanții desemnați.

(2) Lista subcontractanților, cu datele de recunoaștere ale acestora, cât și contractele încheiate cu aceștia se constituie ca anexe la contract.

16.2. (1) Executantul este pe deplin răspunzător față de Achizitor de modul în care îndeplinește contractul.

(2) Subcontractantul este pe deplin răspunzător față de Executant de modul în care își îndeplinește partea sa din contract.

(3) Executantul are dreptul de a pretinde daune-interese subcontractanților dacă aceștia nu își îndeplinesc partea lor din contract.

16.3.(1) Executantul poate schimba sau implica noi subcontractanți în realizarea prezentului contract numai cu acordul prealabil al achizitorului.

(2) Schimbarea subcontractantului sau implicarea de noi subcontractanți va fi notificată în scris achizitorului în vederea obținerii acordului acestuia cu privire la noul subcontractant şi nu va determina schimbarea preţului contractului. Executantul se obligaă a atașa notificării, certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părții lor de implicare în contract.

16.4. Executantul are dreptul de a cesiona în favoarea subcontractantului, creanța aferentă părții din contract îndeplinită de subcontractantul respectiv.

16.5.  (1) Dacă subcontractantul în cauză, până la data încheierii prezentului contract ori până la data introducerii noului subcontractant, își exprimă printr-o notificare scrisă, adresată atât achizitorului cât și Executantului, opțiunea ca Achizitorul să efectueze plăți direct către subcontractant pentru partea din contract aferentă subcontractantului atunci, atât Executantul cât și Achizitorul se obligă a încheia cu subcontractantul o convenție de plată ce va fi semnată de cele 3 părți implicate în realizarea prezentului contract.

(2) Prin convenția de plată încheiată între cele 3 părți implicate se va menționa faptul că, prin plățile efectuate de către Achizitor către subcontractant, care sunt aferente părții din contract îndeplinite de acel subcontractant, se vor îndeplini și stinge de drept și în limita plăților efectuate, parte din obligațiile de plată asumate de Achizitor față de Executant, potrivit prezentului contract.

(3) În baza convenției de plată încheiate, obligația Achizitorului de a plăti Executantului, se va transfera de drept în favoarea subcontractantului în cauză, pentru partea din contract aferentă subcontractantului.

(4) Achizitorul va efectua plățile aferente convenției de plată în conformitate cu dispozițiile prezentului contract, numai sub condiția ca prestația subcontractantului să fie confirmată prin documente  agreate de cele 3 părți  (proces-verbal recepție, certificat de conformitate, factura etc ).

16.6. Dispozițiile art. 16.1. – 16.5. din prezentul contract nu vor diminua sau exonera răspunderea Executantului cu privire la modul de îndeplinire a prezentului contract.

17. Cesiunea

17.1. În prezentul Contract este permisă cesiunea drepturilor și obligațiilor născute din acest Contract, numai cu acordul prealabil scris al Achizitorului și în condițiile Legii nr. 99/2016.

17.2. Executantul are obligația de a nu transfera total sau parțial obligațiile sale asumate prin Contract, fără să obțină, în prealabil, acordul scris al Achizitorului.

17.3. Cesiunea nu va exonera Executantul de nici o responsabilitate privind garanția sau orice alte obligații asumate prin Contract.

17.4. Executantul este obligat să notifice Achizitorul, cu privire la intenția de a cesiona drepturile sau obligațiile născute din acest Contract. Cesiunea va produce efecte doar dacă toate părțile convin asupra acesteia.

17.5. În cazul în care drepturile și obligațiile Executantului stabilite prin acest Contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, Executantul poate să cesioneze oricare dintre drepturile și obligațiile ce decurg din Contract, inclusiv drepturile la plată, doar cu acceptul prealabil scris din partea Achizitorului. În astfel de cazuri, Executantul trebuie să furnizeze Achizitorului informații cu privire la identitatea entității căreia îi cesionează drepturile.

17.6. Orice drept sau obligație cesionat/ă de către Executant fără o autorizare prealabilă din partea Achizitorului nu este executoriu împotriva Achizitorului.

17.7. În cazul transmiterii/preluării obligațiilor de către Executant, Notificarea generează inițierea novației între cele două Părți, cu condiția respectării cerințelor stabilite prin art. 240 alin. (1) lit. b) din Legea nr. 99/2016, pentru:

(i) Operatorul Economic ce preia drepturile și obligațiile Executantului din acest Contract, care îndeplinește criteriile de calificare stabilite inițial, respectiv în cadrul procedurii din care a rezultat prezentul Contract,

(ii) prezentul Contract, cu condiția ca această modificare să nu presupună alte modificări substanțiale ale Contractului,

(iii) Achizitor, dar să nu se realizeze cu scopul de a eluda aplicarea procedurilor de atribuire prevăzute de Legea nr. 99/2016.

17.8. În cazul încetării anticipate a Contractului, Prestatorul principal cesionează Achizitorului contractele încheiate cu Subcontractanții.

17.9. În cazul în care terțul susținător nu și-a respectat obligațiile asumate prin angajamentul ferm de susținere, dreptul de creanță al Executantului asupra terțului susținător este cesionat cu titlu de garanție, către Achizitor.
18. Confidențialitatea informațiilor și protecția datelor cu caracter personal

18.1. Executantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.

18.2. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.
19. Obligațiile principale ale Achizitorului 
19.1. Achizitorul se obligă să plătească Executantului prețul convenit pentru „Lucrări de demolare turn de răcire, canale anexe și stație pompe (include întocmirea proiectului tehnic și a documentațiilor necesare obținerii avizelor pentru autorizația de demolare)”.
19.2. Achizitorul are obligația de a pune la dispoziția Executantului, fără plată, dacă nu s-a convenit altfel, următoarele:

               i) amplasamentul lucrării, liber de orice sarcină;

               ii) suprafețele de teren necesare pentru depozitare şi pentru organizarea de șantier;

              iii) căile de acces rutier;

               iv) racordurile pentru utilități (apă, gaz, energie, canalizare etc.), până la limita amplasamentului șantierului, după caz, alte produse/servicii/lucrări asigurate de către Romgaz.
19.3. Achizitorul este pe deplin responsabil de exactitatea documentelor şi a oricăror alte informații furnizate Executantului. 

19.4. Achizitorul este responsabil pentru trasarea axelor principale, bornelor de referinţă, căilor de circulație şi a limitelor terenului pus la dispoziția Executantului, precum şi pentru materializarea cotelor de nivel în imediata apropiere a terenului.
19.5. Achizitorul are obligația de a examina şi măsura lucrările care devin ascunse în cel mult 5 zile de la notificarea Executantului.

19.6. Achizitorul este responsabil pentru trasarea axelor principale, bornelor de referință, căilor de circulație şi a limitelor terenului pus la dispoziția Executantului, precum şi pentru materializarea cotelor de nivel în imediata apropiere a terenului.

19.7.  Achizitorul are obligația de a examina şi măsura lucrările care devin ascunse în cel mult 5 zile de la notificarea executantului.

20. Asocierea de operatori economici, dacă este cazul

20.1. Fiecare dintre asociați este responsabil individual și în solidar față de Achizitor, fiind considerat ca având obligații comune și individuale pentru executarea Contractului.

20.2. Membrii asocierii înțeleg și confirmă că liderul stabilit prin acordul de asociere este desemnat de asociere să acționeze în numele său și este autorizată să angajeze asocierea în cadrul Contractului.

20.3. Membrii asocierii înțeleg și confirmă că liderul asocierii este autorizat să primească Dispoziții din partea Achizitorului și să primească plata pentru și în numele persoanelor care constituie asocierea.

20.4. Prevederile contractului de asociere nu sunt opozabile Achizitorului.

21. Obligațiile principale ale Executantului

21.1.(1) Executantul se obligă să proiecteze, să execute și să finalizeze „Lucrări de demolare turn de răcire, canale anexe și stație pompe (include întocmirea proiectului tehnic si a documentațiilor necesare obținerii avizelor pentru autorizația de demolare)”, în perioadele convenite și în conformitate cu cerințele Caietului de sarcini, oferta sa şi obligațiile asumate prin prezentul contract.
(2) Executantul va întocmi toate documentațiile tehnico-economice necesare avizării/autorizării, proiectării precum și execuția lucrărilor, în fazele / etapele descrise la cap. 4 din Caietul de sarcini.
21.2. (1) Executantul are obligaţia de a executa şi finaliza activitățile, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract.
(2) Executantul are obligaţia de a supraveghea lucrările, de a asigura forţa de muncă, materialele, instalațiile, echipamentele şi toate celelalte obiecte, fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

(3) Executantul va asigura personalul cheie conform propunerii sale din ofertă. Personalul-cheie este personalul în privința căruia au existat cerințe minime stabilite în documentația de atribuire a contractului. 

(4) Reprezentantul Executantului și personalul cheie al Executanrului vor fi menținuți pe toată durata proiectării și execuției lucrărilor, cu excepția situațiilor în care Achizitorul solicită înlocuirea din motive întemeiate sau atunci când este necesară înlocuirea din alte motive independente de Executant (ex. demisie din cadrul societății/asocierii, boală, deces etc.).

(5) Orice înlocuire a personalului cheie se va face cu personal cu calificare și experiență cel puțin echivalente cu cele stabilite în documentația de atribuire, cu consimțământul prealabil al Achizitorului. În cazul în care un membru al personalului-cheie a fost evaluat în cadrul criteriului de atribuire, Antreprenorul va propune un înlocuitor care să obțină cel puțin același punctaj ca urmare a aplicării factorilor de atribuire. 

(6) Executantul va transmite Achizitorului toate documentele necesare pentru a verifica îndeplinirea criteriilor de calificare/selecție stabilite și/sau a calcula punctajul aferent factorilor de evaluare, pentru orice înlocuire a personalului-cheie.
21.3. Executantul are obligaţia de a prezenta Achizitorului, înainte de începerea execuţiei activităților, spre aprobare, graficul de plăţi, în ordinea tehnologică de execuţie.

21.4. Executantul este pe deplin responsabil pentru conformitatea, stabilitatea și siguranța tuturor operațiunilor executate pe șantier, precum și pentru procedeele de execuție utilizate, cu respectarea prevederilor şi a reglementărilor legii privind calitatea în construcții. 

21.5. (1) Executantul are obligaţia de a respecta şi executa dispoziţiile Achizitorului în orice problemă, menţionată sau nu în contract, referitoare la lucrare. În cazul în care Executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

(2) În cazul în care respectarea şi executarea dispoziţiilor prevăzute la alin.(1) determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului, în baza unui act adițional.

21.6. (1) Executantul este responsabil de trasarea corectă a lucrărilor faţă de reperele date de Achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

(2) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa. Pentru verificarea trasării de către proiectant, Executantul are obligaţia de a proteja şi păstra cu grijă toate reperele, bornele sau alte obiecte folosite la trasarea lucrărilor. 

21.7. Pe parcursul execuţiei lucrărilor şi remedierii viciilor ascunse, Executantul are obligaţia:

(i) de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către Achizitor) în starea de ordine necesară evitării oricărui pericol pentru respectivele persoane;

(ii) de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

(iii) sa gestioneze deșeurile, astfel incat la terminarea lucrărilor zonele afectate de organizarea de șantier și de lucrările efectuate vor fi curățate, în conformitate cu normele și legile de protecție a mediului și aduse la starea lor inițială.

21.8. Pe întreaga perioadă de execuție Exacutantul va monitoriza permanent stabilitatea construcției și va întrerupe lucrările ori de câte ori apar situații care pot pune în pericol personalul, instalațiile sau construcțiile din vecinătate. Este interzisă executarea demolărilor necontrolate sau prin metode care pot afecta funcționarea instalațiilor existente.

21.9. (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor; sau

b)căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

(2) Executantul va despăgubi Achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine Executantului.

21.10. (1) Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele, va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.

(2) În cazul în care natura lucrărilor impune utilizarea de către executant a transportului pe apă, atunci prevederile de la alin.(1) vor fi interpretate în maniera în care prin „drum” se înţelege inclusiv ecluză, doc, dig sau orice altă structură aferentă căii navigabile şi prin „vehicul” se înţelege orice ambarcaţiune, iar prevederile respective se vor aplica în consecinţă.

(3) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri sau drumuri.

(4) Cu excepţia unor clauze contrare prevăzute în contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului. 
21.11.  (1) Pe parcursul execuţiei lucrării, executantul are obligaţia:

i) de a evita, pe cât posibil, acumularea de obstacole inutile pe şantier;

ii) de a depozita sau retrage orice utilaje, echipamente, instalatii, surplus de materiale;

iii) de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

21.12.  (1) Executantul va realiza pe cheltuiala proprie branșamentele, instalațiile provizorii necesare organizării de șantier și apa potabilă necesară personalului propriu.
(2) Executantul va amplasa în cadrul organizării de șantier grupuri sanitare ecologice și va asigura pe cheltuiala sa întreținerea, igienizarea și vidanjarea periodică a acestora.
21.13.  Executantul va asigura serviciile de asistență tehnică din partea proiectantului pe parcursul execuției lucrărilor, până la recepția finală a lucrărilor.  
22. Conflictul de interese

22.1. Executantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Achizitorului, fără întârziere.

22.2. Executantul se va asigura că Personalul său nu se află într-o situație care ar putea genera un conflict de interese. Executantul va înlocui, imediat și fără vreo compensație din partea Achizitorului, orice membru al Personalului său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul Contract.

22.3. Executantul are obligația de a respecta prevederile legale în domeniul achizițiilor sectoriale cu privire la evitarea conflictului de interese. Executantul nu are dreptul de a angaja sau de a încheia orice alte înțelegeri privind prestarea de lucrări, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai achizitorului sau ai furnizorului de servicii de achiziție implicați în procedura de atribuire cu care achizitorul/furnizorul de servicii de achiziție implicat în procedura de atribuire a încetat relațiile contractuale ulterior atribuirii Contractului de achiziție sectorială, pe parcursul unei perioade de cel puțin 12 luni de la încheierea Contractului, sub sancțiunea rezilierii contractului.

23. Conduita Executantului

23.1. Executantul/Personalul Executantului va acționa întotdeauna loial și imparțial și ca un consilier de încredere pentru Achizitor, conform regulilor și/sau codului de conduită al domeniului său de activitate precum și cu discreția necesară.

23.2. În cazul în care Executantul se oferă să dea/să acorde sau dă/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul Contract sau pentru a favoriza/defavoriza orice persoană în legătură cu prezentul Contract, Achizitorul poate decide încetarea Contractului.

23.3. Executantul și Personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, precum și după încetarea Contractului.

24. Obligații privind daunele și penalitățile de întârziere

24.1. Executantul se obligă să despăgubească Achizitorul în limita prejudiciului creat, împotriva oricăror:

(i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Lucrările executate, și/sau

(ii) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

24.2. Executantul va despăgubi Achizitorul în măsura în care sunt îndeplinite cumulativ următoarele condiții:

(i) despăgubirile să se refere exclusiv la daunele suferite de către Achizitor ca urmare a culpei Executantului;

(ii) Achizitorul a notificat Executantul despre primirea unei notificări/cereri cu privire la incidența oricăreia dintre situațiile prevăzute mai sus.
24.3. În cazul în care, din vina sa exclusiva, Executantul nu îşi îndeplineşte, îndeplinește necorespunzător sau cu întârziere obligațiile asumate prin contract, atunci Achizitorul are dreptul la plata din partea Executantului a unor penalităţi în procent de 0,1% pe zi de întârziere din valoarea obligațiilor neîndeplinite, îndeplinite necorespunzător sau cu întârziere, până la îndeplinirea efectivă a obligațiilor, inclusiv. 

24.4. Răspunderea Executantului nu operează în următoarele situații:
(i) datele/informațiile/documentele necesare pentru îndeplinirea Contractului nu sunt puse la dispoziția Executantului sau sunt puse la dispoziție cu întârziere;

ii) neexecutarea sau executarea în mod necorespunzător a obligațiilor ce revin Executantului se datorează culpei Achizitorului;

(i) Executantul se află în imposibilitatea fortuită de executare a obligaților contractuale imputate.

24.5. În cazul în care Achizitorul nu își onorează obligațiile de plată în termenul convenit, atunci Executantul are dreptul de percepe cu titlu de penalități, o suma echivalentă cu o cotă procentuală 0,1%/ zi de întârziere din  suma datorată, până la îndeplinirea efectivă a obligațiilor, inclusiv.

24.6. Penalitățile de întârziere datorate curg de drept începând cu prima zi după data scadenței obligațiilor asumate conform prezentului contract.

24.7. Dacă Achizitorul nu onorează facturile în termen de 30 zile de la expirarea perioadei convenite, atunci Executantul are dreptul de a sista prestarea serviciilor sau execuția lucrărilor. Imediat după ce Achizitorul îşi onorează obligaţiile, Executantul va relua prestarea serviciilor sau execuția lucrărilor în cel mai scurt timp posibil.
24.8. Achizitorul îşi rezervă dreptul de a denunţa unilateral contractul, printr-o notificare scrisă adresată Executantului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru executant. În acest caz, eexecutantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

24.9. Fără a aduce atingere dispozițiilor dreptului comun privind încetarea contractului sau dreptul achizitorului de a solicita constatarea nulității absolute a acestuia în conformitate cu dispozițiile dreptului comun, achizitorul are dreptul de a denunța unilateral contractul în perioada de valabilitate a acestuia în una dintre următoarele situații
i) Executantul se află, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit legislației achizițiilor;

ii) contractul nu ar fi trebuit să fie atribuit Executantului având în vedere o încălcare gravă a obligațiilor care rezultă din legislația europeană și/sau națională relevantă și care a fost constatată printr-o decizie a Curții de Justiție a Uniunii Europene sau a unei Instanțe din România;
iii) în cazul modificării contractului în alte condiții dect cele prevăzute de prevederile legale în vigoare.
25. Obligații privind securitatea muncii, protecția mediului și situații de urgență
25.1. Executantul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.
25.2. Cerințe de protecția mediului asociate aspectelor de mediu potențiale:

- Legea 292/2018 privind evaluarea impactului anumitor proiecte publice și private asupra mediului;

- OUG  nr. 92/2021 privind  regimul deșeurilor;

- Ordonanța nr. 2/2021 privind depozitarea deșeurilor;

- HG 856/2002 – privind evidenţa gestiunii deșeurilor și pentru aprobarea listei cuprinzând deşeurile, inclusiv deşeurile periculoase, cu modificările și completările ulterioare;

- Directiva 2006/12/CE privind deşeurile, transpusă prin Ordonanţa de Urgenţă a Guvernului nr. 78/2000 aprobată cu modificările și completările prin Legea nr. 426/2001, cu modificările și completările ulterioare;

- Legea 249/2015 privind modalitatea de gestionare a ambalajelor și a deșeurilor de ambalaje, cu modificările și completările ulterioare;

- Legea 278/2013 - privind emisiile industriale;

- Legea 104/2011 privind calitatea aerului înconjurător, cu modificările și completările ulterioare;

- O.U.G nr. 195/2005 privind Protecția Mediului, cu completările și modificările ulterioare;

- Deșeurile (primare și secundare) vor fi sortate corespunzător iar procedurile privind gestionarea deșeurilor vor fi respectate în totalitate;

- Perimetrul șantierului de lucru va fi eliberat și curățat de orice echipament, utilaj sau material utilizat de Contractant pe perioada execuției lucrărilor;

- Executantul are obligația respectării  normele de mediu privind generarea de praf, noxe, zgomot, vibrații și cele  privind colectarea selectivă și evacuarea deșeurilor rezultate, manipularea materialelor, deversări  accidentale de substanțe periculoase pe sol;

- Toate activitatile legate de demolare, manipulare, gospodărire, transport si depozitare finală a deşeurilor rezultate, de oricare tip, vor fi documentate scriptic si faptic de către Contractant, în conformitate cu cerinţele legislatiei de mediu in vigoare, în concordanţă cu realitatea şi legalitatea acestor acţiuni;

- Deşeurile de fier se colectează în condițiile stabilite și spațiile puse la dispoziţie de către Achizitor în incinta SPEE Iernut. Cantitatea de deșeu de fier se predă Achizitorlui în baza unui proces verbal de predare-primire. Valorificarea deşeului de fier se face de către Achizitor.
- În cazul producerii unor poluări accidentale, Executantul va interveni imediat pentru limitarea și eliminarea efectelor și va informa Achizitorul. Toate costurile aferente remedierii poluărilor provocate de Executant vor fi suportate integral de acesta.
25.3. Cerinte privind securitatea și sănătatea în muncă:
  (1) Pentru serviciile solicitate, Executantul:

· Va transmite ”Lista cu persoanele care prestează serviciile” (actualizată) înainte de sosirea în amplasament.

· Va asigura personal calificat (autorizat), instruit și apt din punct de vedere medical în conformitate cu cerințele legislației în vigoare aplicabile, în funcție de specificul și natura lucrărilor executate.

· Va asigura lucrătorilor proprii, Echipamentele individuale de protecție, în funcție de factorii de risc și să-i oblige pe aceștia să le poarte corespunzător. Echipamente individuale de protecție minim obligatorii de purtat sunt: Cască de protecție, Încălțăminte de protecție și Vestă reflectorizantă.

· Va asigura participarea personalul propriu la instruirea în domeniul Securității și Sănătății în Muncă  înaintea începerii activității, instruire care va fi efectuată de către personalul SPEE Iernut astfel:

· la intrarea în unitate, de către personalul Serviciului prevenire și protecție, completându-se Fișa colectivă de instruire și

· la locul de muncă, de către persoanele care întocmesc formele organizatorice de lucru: Proces Verbal (PV) sau/și  Autorizatie de Lucru (AL) și fac admiterea la lucrare (Emitent/Admitent).

· Va începe activitatea în incinta SPEE Iernut, numai după îndeplinirea, cumulată, a următoarelor condiții:

· toți lucrătorii care urmează să intre în incinta SPEE Iernut, au fost instruiți și au semnat în Fișa colectivă de instruire.

· există o formă organizatorică de lucru semnată de ambele părți: PV sau AL (dacă este cazul).

· Va respecta: Reglementarea de SSM privind deplasarea în SPEE Iernut, Instrucțiunile proprii de SSM specifice Beneficiarului: 19IP-MEC-01, 19IC-ICE-01

· Va folosi echipament de muncă potrivit muncii prestate și cu toate verificările în termen.

· Va respecta și va comunica personalului propriu traseele de circulație, stabilite de Beneficiar, pentru accesul la zona de lucru.

· Va aduce la cunoștința Beneficiarului, înainte de începerea lucrărilor, riscurile la care poate fi expus personalul acestuia datorită activităților desfășurate.

· Va interzice personalului propriu, pătrunderea fără atribuțiuni de serviciu în instalațiile sau locurile de muncă ale Beneficiarului, sau să execute lucrări neprevăzute în contract.

· Nu va utiliza, fără acceptul Beneficiarului, instalațiile și/sau utilajele acestuia.

· Va desemna Coordonatorul în materie de securitate şi sănătate pe durata elaborarii proiectului lucrării și acesta va elabora Planul de securitate și sănătate al șatierelor în faza de proiectare șii va îndeplini  atribuțiile sabilite la art. 54 și 55 conform HG 300/2006.

· Întocmește și pune la dispoziția Beneficiarului și Coorodonatorului în materie de SSM pentru faza de execuție lucrări, Planul de securitate şi sănătate, înaintea începerii lucrărilor pe şantier, conform HG nr.300/2006 și va respecta prevederile acestuia.

· În caz de Eveniment va anunța Beneficiarul și va transmite Comunicarea la ITM Mureș conform legislației de securitate și sănătate în muncă, iar în comisia de cercetare a evenimentelor se va desemna și un lucrător din partea Beneficiarului.

· Pe toate durata prezenței în șantier persoanalul propriu al prestatorului va respecta Planul de Securitate și Sănătate al Șantierului pentru faza de execuție

· Presatorul își va însușii și va semna, ca anexa la contract ,,Convenția de stabilire a clauzelor de securitate și sănătate în muncă”, atașată la prezenta.
(2) Pentru execuția de lucrări, Executantul:
· Înainte de începerea  activității pe amplasament transmite ”Lista cu persoanele care prestează serviciile”.

· Va începe activitatea numai după ce a fost instruit de către un Responsabil SSM al Beneficiarului, în acest sens completându-se Fișa colectivă de instruire.

· Folosește numai personal calificat (Autorizat/Atestat), instruit și apt din punct de vedere medical în funcție de specificul și natura activităților desfășurate.

· Va folosi echipament de muncă potrivit muncii prestate și cu toate verificările la zi.

· Asigură lucrătorilor proprii, Echipamentele individuale de protecție, în funcție de factorii de risc de accidentare și/sau îmbolnăvire profesională ce pot apărea în timpul desfășurării activităților și se obligă ca aceștia să le poarte corespunzător. Minim următoarele: Cască de protecție, Vestă reflectorizantă și Încălțăminte de protecție.

· Va respecta: Reglementarea de SSM privind deplasarea în SPEE Iernut, Instrucțiunile proprii de SSM specifice Beneficiarului: 19IP-MEC-01, 19IC-ICE-01.

· Va aduce la cunoștința Beneficiarului, înainte de începerea activităților, riscurile la care poate fi expus Beneficiarul datorită activităților desfășurate în zona sau suprafața stabilită.

· Interzice personalului propriu, pătrunderea fără atribuțiuni de serviciu în instalațiile sau locurile de muncă ale Beneficiarului, sau să execute activități/lucrări neprevăzute în contract.

· Nu utilizează fără acceptul Beneficiarului, instalațiile, echipamentele și utilajele acestuia.

· Dacă situația intră sub incidența HG 300 din 2006 privind șantierele mobile și temporare, Executantul va asigura un Coordonator de SSM care va efectua cooordonare pe linie de SSM pe durata efectuării lucrărilor. În vederea întocmirii deciziei de numire a acestuia Executantul va comunica Achizitorului numele și prenmele Coordonatorului de SSM și va anexa documentele justificative. Anterior începerii lucrărilor Coordonatorul de SSM va întocmi și va înmâna Achizitorului: Declarația prealabilă și Planul de securitate și sănătate în muncă.
· Întocmește și pune la dispoziția Achizitorului/Managerului de proiect și Coordonatorului în materie de SSM, Planul propriu de securitate și sănătate specific activității sale, înaintea începerii lucrărilor pe șantier, conform HG nr.300/2006 și obligă subantreprenorii să facă același lucru.

· Pune la dispoziția Achizitorului/Managerului de proiect și Coordonatorului în materie de SSM, toate documentele necesare desfășurării activității în șantier, conform HG 300/2006 privind cerințele minime de securitate și sănătate pentru șantierele temporare.

· Va asigura activitățile de prevenire și protecție cu prezența fizică zilnică a unui Responsabil SSM, la un număr de peste 19 lucrători proprii în șantier și obligă subantreprenorii să facă același lucru. Responsabilul SSM va avea cel puțin nivelul mediu de pregătire în domeniul SSM conform Legii 319/2006 și va face dovada competenței.

· În caz de Eveniment, de îndată, Executantul va anunța Achizitorului și va transmite comunicarea la ITM Mureș conform legislației, iar în comisia de cercetare a evenimentelor se va desemna și un lucrător din partea Beneficiarului.

· Pe toate durata prezenței în șantier personalul propriu al Executantului va respecta Planul de Securitate și Sănătate al Șantierului. 
· Semnează și respectă Convenția de stabilire a clauzelor de Securitate și Sănătate în Muncă.

25.5. Cerinte privind situatiile de urgenţă:
(1) Vor fi respectate cerințele legale din domeniul Situațiilor de Urgență (Apărarea Împotriva Incendiilor și Protecția Civilă - PSI/PC), prevăzute explicit ca obligații ale proiectanților la proiectarea de construcții, amenajări, echipamente și instalații, precum și cele ale executanților lucrărilor de construcții și de montaj de echipamente și instalații, dar nu mai puțin de:
· Legea nr. 307/2006 actualizată privind apărarea împotriva incendiilor;
· Ordin nr. 163/2007 pentru aprobarea Normelor generale de apărare împotriva incendiilor;

· Legea nr. 481/2004 (*republicată*) privind protecția civilă;

· Ordin nr.166/2010 pentru aprobarea Dispozițiilor generale privind apărarea împotriva incendiilor la construcții și instalațiile aferente;
· Ordin nr. 14 din 16 martie 2009 pentru aprobarea Dispozițiilor generale de apărare împotriva incendiilor la amenajări temporare în spatii închise sau în aer liber;

· Ordin nr. 211 din 23 septembrie 2010 pentru aprobarea Dispozițiilor generale de apărare împotriva incendiilor la ateliere și spatii de întreținere și reparații;
· Ordin nr.180/2022 pentru aprobarea Normelor metodologice de avizare și autorizare privind securitatea la incendiu și protecția civilă;
· Hotărâre nr. 571 din 10 august 2016 pentru aprobarea categoriilor de construcții și amenajări care se supun avizării și/sau autorizării privind securitatea la incendiu;
· P118/1 din 2025- Normativ de siguranță la foc a construcțiilor;

· Ordin nr. 712/2005 pentru aprobarea Dispozițiilor generale privind instruirea salariaților în domeniul prevenirii şi stingerii incendiilor și instruirea în domeniul protecției civile;

· ORDIN nr. 108 din 1 august 2001 pentru aprobarea Dispozițiilor generale privind reducerea riscurilor de incendiu generate de încărcări electrostatice - D.G.P.S.I.-004;
Cerințe obligatorii pe durata derulării contractului:
· Să elaboreze pentru proiectele întocmite, potrivit competențelor pe care le dețin, scenarii preliminare și scenarii de securitate la incendiu, cu respectarea structurii-cadru stabilite prin normele metodologice

· Stabilirea  măsurilor de apărare împotriva incendiilor, specifice naturii riscurilor pe care le conțin obiectele proiectate, cu respectarea reglementărilor tehnice în vigoare;

· Să prevadă în documentațiile tehnice de proiectare, potrivit reglementărilor specifice, mijloacele tehnice pentru apărarea împotriva incendiilor și echipamentele de protecție specifice; 

· Să includă în proiecte schemele de funcționare a mijloacelor de apărare împotriva incendiilor pe care le-au prevăzut în documentații;

· Să asigure asistența tehnică necesară realizării măsurilor de apărare împotriva incendiilor, cuprinse în documentații, până la punerea în funcțiune.

· Să predea beneficiarilor documentațiile întocmite referitoare la proiectele elaborate, precum şi instrucțiunile și regulile necesare de verificare și întreținere în exploatare a echipamentelor, utilajelor și instalațiilor, furnizate de producători;

· Să verifice, cu ocazia participării la fazele determinate stabilite conform prevederilor Legii nr. 10/1995 privind calitatea în construcții, republicată, cu modificările și completările ulterioare, potrivit domeniului propriu de competență, conformitatea lucrărilor de execuție cu documentația de proiectare întocmită pentru îndeplinirea cerinței securitate la incendiu; 

· Prestatorul va efectua instruirea personalul propriu pentru activitățile ce fac obiectul contractului, conform legislației aplicabile în vigoare;

· Prin activitatea prestată în obiectivele societății, Prestatorul să nu provoace disfuncționalități la mijloacele tehnice de Apărare împotriva Incendiilor existente în obiectiv, sau la orice alte sisteme cu rol de protecție/siguranță din dotarea obiectivului;

· Personalul Prestatorului va respecta instruirile, instrucțiunile și regulile specifice privind apărarea împotriva incendiilor, aduse la cunoștință sub orice formă de către Beneficiar (conducătorul locului de muncă, administratorul clădirii, etc.) pe toată perioada contractuală;

· Prestatorul să nu genereze prin activitatea proprie evenimente în domeniul situațiilor de urgență (incendii/explozii) și să suporte orice daune create prin desfășurarea activității în obiectivele Beneficiarului;

· Să verifice, cu ocazia participării la fazele determinate stabilite conform prevederilor Legii nr. 10/1995 privind calitatea în construcţii, republicată, cu modificările şi completările ulterioare, potrivit domeniului propriu de competenţă, conformitatea lucrărilor de execuţie cu documentaţia de proiectare întocmită pentru îndeplinirea cerinţei securitate la incendiu; 
· Să predea Achizitorului documentațiile întocmite referitoare la proiectele elaborate, precum şi instrucțiunile și regulile necesare de verificare și întreținere în exploatare a echipamentelor, utilajelor și instalațiilor, furnizate de producători;

· Să realizeze integral și la timp măsurile de apărare împotriva incendiilor, cuprinse în proiecte, cu respectarea prevederilor legale aplicabile acestora;

· Să adopte și să asigure respectarea măsurilor de apărare împotriva incendiilor pe timpul executării lucrărilor, precum și la organizările de șantier;

· Să asigure funcționarea mijloacelor de apărare împotriva incendiilor prevăzute în documentațiile de execuție la parametrii proiectați, înainte de punerea în funcțiune;

· Să nu schimbe, fără acordul proiectantului, tipurile de echipamente, utilaje și instalații stabilite în documentația de proiectare şi să predea beneficiarilor instrucțiunile și regulile necesare de verificare și întreținere în exploatare a echipamentelor, utilajelor și instalațiilor utilizate în edificarea construcțiilor, furnizate de producători;

· În incinta obiectivului, fumatul este interzis cu excepția locurilor special amenajate, în condițiile legii;

· Se interzice utilizarea focului deschis, fără acordul Beneficiarului, fără întocmirea permisului de lucru cu foc și luarea masurilor speciale de prevenire a producerii incendiilor sau exploziilor. Dotarea cu aparate de stins incendii(stingătoare) a personalului care executa lucrări cu foc deschis este făcută de prestator;

· Pe perioada derulării contractului,  Achizitorul își exercită dreptul de a efectua inspecții/controale în domeniul PSI/PC prin persoane abilitate, cu scopul de a se asigura că reglementările legale/contractuale aplicabile sunt respectate de către Prestator.

· Prezentele reglementări nu sunt limitative. Pe toată perioada derulării contractului, Executantul va respecta legislația din domeniul PSI/PC aplicabilă activităților pe care le desfășoară, precum şi alte eventuale măsuri/reguli în domeniul PSI/PC impuse de Achizitorului, în funcție de specificul contractului în cauză.

26. Finalizare și Recepție 
26.1. Ansamblul activităților din cadrul contractului  sau, dacă este cazul, orice parte a lor, prevăzut/ă a fi finalizat/ă conform termenului de la art. 12, trebuie finalizat/ă în termenul convenit, termen ce se calculează de la data emiterii de către Achizitor a ordinului de începere a activităților. 

26.2 (1) La finalizarea activităților Executantul are obligația de a notifica în scris Achizitorul că sunt îndeplinite condițiile de recepție, solicitând acestuia convocarea comisiei de recepție, în conformitate cu prevederile Caietului de sarcini.

(2) Pe baza situaţiilor de lucrări executate confirmate şi a constatărilor efectuate pe teren, Achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.
26.2. Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

26.3. Recepția activităților se va realiza în conformitate cu prevederile pct. 10 din Caietul de sarcini.

26.4. Semnarea de Achizitorul a Procesului - verbal de recepţie Ia terminarea lucrărilor şi a Procesului - verbal de recepţie finală nu îl exonerează pe Executant de orice obligaţie contractuală sau  legală referitoare la garanţia produselor, lucrărilor şi a materialelor sau la orice defect a produselor, lucrărilor sau materialelor, precum și a documentației tehnice întocmite- responsabilități reglementate de legislația în vigoare.
27.Obligații în legătură cu calitatea serviciilor prestate și execuția lucrărilor/Perioada de garanție. 
27.1. Achizitorul are dreptul de a verifica modul de prestare a serviciilor si execuția lucrărilor, pentru a stabili conformitatea lor cu prevederile din Caietul de sarcini şi din oferta tehnică.
27.2. Executantul garantează Achizitorului că acesta operează un sistem de management al calității pentru lucrările executate în cadrul Contractului și că va aplica acest sistem, pe toată perioada derulării Contractului. Executantul va corecta, pe cheltuiala sa, orice Neconformitate, astfel încât să demonstreze, în orice moment, achizitorului, că remedierea acestor Neconformități, se realizează conform Planului de management al calității.

27.3. (1) Achizitorul notifică Executantul cu privire la fiecare Neconformitate imediat ce acesta o identifică. La finalizare, Executantul notifică Achizitorul cu privire la Neconformitățile care nu au fost remediate și comunică achizitorului perioada de remediere a acestora. Drepturile Achizitorului cu privire la orice Neconformitate neidentificată sau nenotificată de către Executant, pe perioada de derulare a Contractului, nu sunt afectate. Executantul remediază Neconformitățile, în termenul comunicat de Achizitor. 

(2) Verificările vor fi efectuate de către Achizitor prin reprezentanții săi împuterniciți, în conformitate cu prevederile din prezentul contract. Achizitorul are obligația de a notifica în scris Executantului, identitatea persoanelor împuternicite pentru acest scop.

27.4. Perioada de garanție este de 6 luni si începe de la data Procesului-verbal de recepție la terminarea lucrărilor și până la data Procesului-verbal de recepție finală. 
27.5. (1) În perioada de garanție, Executantul are obligaţia, în urma dispoziţiei date de către Achizitor, de a executa toate lucrările de modificare, reconstrucţie şi remediere a viciilor şi a altor defecte a căror cauză este nerespectarea clauzelor contractuale.

(2) Executantul are obligaţia de a executa toate activităţile prevăzute la alin. (1), pe cheltuială proprie, în cazul în care ele sunt necesare datorită:

- utilizării de materiale, de instalaţii sau a unei manopere neconforme cu prevederile contractului; 

sau

-unui viciu de concepţie, acolo unde executantul este responsabil de proiectarea unei părţi a lucrărilor; 

sau

- neglijenţei sau neîndeplinirii de către executant a oricăreia dintre obligaţiile explicite sau implicite care îi revin în baza contractului. 
(3) Perioada de garanţie se prelungeşte cu perioada remedierii defectelor calitative constatate în această perioadă.

(4) În cazul în care defecţiunile nu se datorează Executantului, activitățile fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare, în baza unui act adițional. 

27.6. În cazul în care Executantul nu execută lucrările prevăzute la clauza 26.2. alin. (2), Achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către Achizitor de la Executant sau reţinute din sumele cuvenite acestuia.
28. Asigurări
28.1.(1) Executantul are obligația de a încheia, înainte de începerea lucrărilor, o asigurare de răspundere civilă profesională ce va cuprinde toate riscurile ce ar putea apărea privind lucrările executate, utilajele, instalațiile de lucru, echipamentele, materialele pe stoc, personalul propriu şi reprezentanții împuterniciți să verifice, să testeze sau să recepționeze lucrările, precum şi daunele sau prejudiciile aduse către terțe persoane fizice sau juridice.

(2) Asigurarea se va încheia cu o societate de asigurare. Contravaloarea primelor de asigurare va fi suportată de către Executant din capitolul “Cheltuieli indirecte”.

(3) Executantul are obligația de a prezenta Achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).

(4) Executantul are obligaţia de a se asigura că subantreprenorii au încheiat asigurări pentru toate persoanele angajate de ei. El va solicita subantreprenorilor să prezinte achizitorului, la cerere, poliţele de asigurare şi recipisele pentru plata primelor curente (actualizate).

28.2. Achizitorul nu va fi responsabil pentru nici un fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina persoanei Achizitorului, a agenţilor sau a angajaţilor acestuia.
29. Facturare și plăți în cadrul Contractului
29.1. Plățile care urmează a fi realizate în cadrul contractului se vor face numai după emiterea facturii ca urmare a aprobării de către Achizitor a activităților efectuate de Executant, în condițiile Caietului de sarcini.

29.2. (1) Plata se face, prin virament bancar, în baza facturii, emisă de către Executant pentru suma la care este îndreptățit conform prevederilor contractuale, direct în contul Executantului indicat pe factură. Fiecare factură va avea menționat numărul contractului, datele de emitere, de scadență ale facturii respective și codul CPV principal aferent contractului: 45111100-9.pentru executie ,respectiv cod.CPV: 71322000-1 pentru proiectare.
(2) În facturile transmise prin sistemul național privind factura electronică RO e-Factura se va menționa obligatoriu Sucursala din cadrul S.N.G.N. Romgaz S.A. pentru care este emisă factura. În caz contrar, Achizitorul nu își asumă eventualele întârzieri la plata facturii generate de lipsa acestei informații.

(3) Executantul se obligă să întocmească factura pe următoarele date de identificare : SNGN ROMGAZ SA, str. C.I. Motas nr.4, J2001000392326, CIF RO14056826, cont IBAN RO90 RNCB 0189 1313 8610 0001 BCR, Sucursala PEE IERNUT, Str. Energeticii, nr.1, Oraș Iernut, jud. Mureș. 

29.3.Termenul de plată este de maxim 30 de zile de la primirea facturii prin sistemul național privind factura electronică RO e-factura, în condițiile stabilite mai sus. 

29.4. Moneda utilizată în cadrul prezentului Contract: LEU.
29.5.Facturile furnizate vor fi emise și completate în conformitate cu legislația română în vigoare, respectiv se vor emite facturi electronice și se vor transmite prin sistemul național privind factura electronică RO e-factura.

29.6. Dacă factura are elemente greșite și/sau greșeli de calcul identificate de Achizitor, și sunt necesare revizuiri, clarificări suplimentare sau alte documente suport din partea Executantului, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

29.7. Executantul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferent acestora. Sumele încasate în plus, cât și foloasele necuvenite aferente acestora (pe perioada  de la încasare până la constatarea lor), vor fi stabilite în urma verificărilor executate de către Organele de Control Intern ale Executantului/Achizitorului sau alte Organisme de control abilitate de lege.

29.8. Solicitările de plată către terți pot fi onorate numai după operarea unei cesiuni de drepturi/obligații ale Executantului către terți, cu respectarea clauzelor prezentului Contract.

29.9 (1) Plăţile parţiale trebuie să fie făcute, la cererea executantului, la valoarea lucrărilor executate conform contractului în termenul prevăzut la art. 29.3. Lucrările executate trebuie să fie dovedite ca atare printr-o situaţie de lucrări partială întocmită astfel încât să asigure o rapidă şi sigură verificare a acesteia. 

(2) Plăţile parţiale se efectuează, de regulă, la intervale lunare, dar nu influenţează responsabilitatea şi garanţia de bună execuţie a executantului; ele nu se consideră, de către achizitor, ca recepţie a lucrărilor executate.

29.10 Plata facturii finale se va face conform art. 29.3, după verificarea şi acceptarea situaţiei de plată definitive de către Achizitor. Dacă verificarea se prelungeşte din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi platită la scadenta.

29.11. Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie. Plata ultimelor sume datorate executantului pentru lucrările executate nu va fi condiţionată de eliberarea certificatului de recepţie finală.
30. Suspendarea Contractului

30.1. În situații temeinic justificate, părțile pot conveni suspendarea executării Contractului.

30.2. În cazul în care se constată că procedura de atribuire a Contractului de Lucrări sau executarea Contractului este viciată de erori esențiale, nereguli sau de fraudă, Părțile au dreptul să suspende executarea Contractului.

30.3. În cazul suspendării/sistării temporare a execuției lucrărilor, durata Contractului se va prelungi automat cu perioada suspendării/sistării.
31. Forța majoră și cazul fortuit
31.1. Forța majoră și cazul fortuit exonerează de răspundere Părțile în cazul neexecutării parțiale sau totale a obligațiilor asumate prin prezentul Contract, în conformitate cu prevederile art. 1.351 din Codul civil.

31.2. Forța majoră și cazul fortuit trebuie dovedite.

31.3. Partea care invocă forța majoră sau cazul fortuit are obligația să o aducă la cunoștință celeilalte părți, în scris, de îndată ce s-a produs evenimentul.

31.4. Partea care a invocat forța majoră sau cazul fortuit are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.

31.5. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

32. Încetarea Contractului si Reziliere
32.1.     Prezentul Contract încetează de drept:

(i)           prin ajungerea la termen;

(ii)          la momentul la care toate obligațiile stabilite în sarcina părților au fost executate; 
32.2.     Achizitorul își rezervă dreptul de a rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:
(i) Executantul nu se conformează, în perioada de timp, conform notificării emise de către Achizitor, prin care i se solicită remedierea Neconformității sau executarea obligațiilor care decurg din prezentul Contract;

(ii) Executantul subcontractează părți din contract fără a avea acordul scris al Achizitorului;

(iii) Executantul cesionează drepturile și obligațiile sale fără acordul scris al Achizitorului;

(iv) Executantul înlocuiește personalul / experții nominalizați fără acordul Achizitorului;

(v) Are loc orice modificare organizațională care implică o schimbare cu privire la personalitatea juridică, natura sau controlul Executantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;

(vi) Devin incidente oricare alte incapacități legale care să împiedice executarea Contractului;

(vii) Executantul eșuează în a furniza/menține/prelungi/reîntregi/completa garanțiile ori asigurările solicitate prin Contract;

(viii) în cazul în care, printr-un act normativ, se modifică interesul public al Achizitorului în legătură cu care se prestează serviciile care fac obiectul Contractului;

(ix) la momentul atribuirii Contractului, Executantul se afla în una dintre situațiile care ar fi determinat excluderea sa din procedura de atribuire;

(x) în situația în care Contractul nu ar fi trebuit să fie atribuit Executantului deoarece au fost încălcate grav obligațiile care rezultă din legislația europeană și/sau națională relevantă iar această împrejurarea fost constatată printr-o decizie a Curții de Justiție a Uniunii Europene sau a unei Instanțe din România;

(xi) În cazul în care împotriva Executantului se deschide procedura falimentului;

(xii) Executantul a săvârșit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Achizitorului;

(xiii) Valorificarea de către Achizitor a rezultatelor prezentului contract este grav compromisă ca urmare a întârzierii prestațiilor din vina Executantului.

32.3.    Executantul poate rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:

(i) Achizitorul a comis erori esențiale, nereguli sau fraude în cadrul procedurii de atribuire a Contractului sau în legătură cu executarea acestuia, ce au provocat o vătămare Executantului.

(ii) Achizitorul nu își îndeplinește obligațiile de plată a serviciilor prestate și lucrărilor executate de Executant, în condițiile stabilite prin prezentul Contract.

32.4. Rezilierea contractului în condițiile pct. 32.2 si 32.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești/ si sau arbitrale.
32.5. Prevederile prezentului Contract în materia rezilierii Contractului se completează cu prevederile în materie ale Codului Civil în vigoare.

32.6. În situația rezilierii contractului din culpa Executantului acesta va datora Achizitorului daune-interese cu  titlu de clauză penală în cuantum egal cu valoarea obligațiilor contractuale neexecutate, executate necorespunzător.
32.7. În cazul în care executantul nu transmite garanția de bună execuție în perioada specificată, contractul este reziliat de drept, fără obligația de notificare sau îndeplinire a oricărei formalități de către Achizitor.

32.8. Achizitorul își rezervă dreptul de a denunța unilateral contractul de executare lucrări, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării Executantului cu cel puțin 3 zile înainte de momentul denunțării.

32.9. Entitatea contractantă își rezervă dreptul de a înceta prezentul contractul prin denunțare cu o notificare scrisă  prealabila de minim 10 zile calendaristice, adresată furnizorului, fără nicio compensație acordata acestuia, dacă acesta din urmă se regăsește in următoarele situații:

a) Împotriva executantului s-au aplicat sancțiuni internaționale prevăzute de OUG nr.202/2008, iar urmare a aplicării acestor sancțiuni, acesta nu beneficiază de derogări de la aplicarea acestor sancțiuni, ori de masuri speciale de instituire a unui sistem de supraveghere, conform prevederilor aceluiași act normativ;

b) Executantul sau situația acestuia intră sub incidenta unor decizii ale Curții Europene de Justiție ori se regăsește într-una din situațiile de excludere prevăzute de legislația în domeniu;

c) Executantul se afla in situațiile prevăzute la art. 244 din Legea nr. 99/2016.
33.      Insolvență și faliment

33.1. În cazul deschiderii unei proceduri generale de insolvență împotriva executantului, acesta are obligația de a notifica Achizitorului în termen de 3 zile de la deschiderea procedurii.

33.2. Executantul, are obligația de a prezenta Achizitorului, în termen de 30 de zile de la notificare, o analiză detaliată referitoare la incidența deschiderii procedurii generale de insolvență asupra Contractului și asupra execuției lucrărilor și de a propune măsuri, acționând ca un Executant diligent.

33.3. În cazul deschiderii unei proceduri generale de insolvență împotriva unui terț susținător sau, dacă este cazul, în situația menționată la art. 20. – Asocierea de operatori economici din prezentul Contract, Prestatorul are aceleași obligații stabilite la art. 33.1 și 33.2 din prezentul Contract.

33.4. În cazul în care Executantul intră în stare de faliment, în proces de lichidare sau se află într-o situație care produce efecte similare, Executantul este obligat să acționeze în același fel cum este stipulat la clauzele 33.1, 33.2 și 33.3 din prezentul Contract.

33.5. Nicio astfel de măsură propusă conform celor stipulate la art 33.2, 33.3 și 33.4 din prezentul Contract, nu poate fi aplicată, dacă nu este acceptată în scris de Achizitor.
34. Dreptul de proprietate 

34.1. Dreptul de proprietate asupra lucrărilor executate se transferă către Achizitor, pe măsura realizării acestora, și în mod definitiv la data recepției la terminarea lucrărilor, libere de orice sarcini, ipoteci, privilegii sau alte drepturi ale unor terți.

34.2. Toate materialele, echipamentele și instalațiile puse în operă devin proprietatea Achizitorului pe măsura încorporării acestora în lucrare.

34.3. Toată documentația tehnică realizată sau utilizată în cadrul execuției (inclusiv, dar fără a se limita la: proiecte, detalii de execuție, planșe, modele digitale, cărți tehnice, as-built, documentații de exploatare și mentenanță) se predă Achizitorului.

34.4. Toate drepturile de proprietate intelectuală asupra documentației prevăzute la alin. (3) se transferă către Achizitor, în mod exclusiv, definitiv, irevocabil și nelimitat în timp și spațiu, la data recepției acestora. Transferul include, fără limitare: dreptul de utilizare; dreptul de modificare, adaptare și completare; dreptul de reproducere și distribuire; dreptul de utilizare în alte proiecte; dreptul de cesionare către terți, fără a fi necesar acordul ulterior al Executantului și fără costuri suplimentare.

34.5. Executantul nu are dreptul de a reutiliza, reproduce sau valorifica, integral sau parțial, livrabilele realizate în cadrul contractului, fără acordul prealabil, expres și scris al Achizitorului.

34.6. Achizitorul are dreptul de a pune la dispoziția terților (inclusiv alți antreprenori, proiectanți, operatori sau mentenanță) documentația și lucrările realizate, fără nicio restricție din partea Executantului.

34.7. Executantul nu va introduce sau menține restricții tehnice, contractuale sau de orice altă natură care să limiteze utilizarea, modificarea sau exploatarea lucrărilor sau a documentației de către Achizitor.

34.8. Executantul garantează că lucrările și documentațiile realizate nu încalcă drepturi ale unor terți și se obligă să despăgubească integral Achizitorul pentru orice prejudicii, costuri sau daune rezultate din astfel de încălcări.

34.9. Executantul are obligația de a asigura corelarea integrală a tuturor documentațiilor și este pe deplin responsabil pentru orice erori, neconcordanțe sau omisiuni, indiferent de momentul constatării acestora. Remedierea acestora se va realiza pe cheltuiala Executantului.
34.10. Fișierele editabile vor fi predate într-o formă complet funcțională, fără restricții tehnice, parole sau limitări de utilizare, astfel încât Achizitorul sau terții desemnați de acesta să le poată utiliza, modifica și reutiliza fără constrângeri.

34.11. Drepturile prevăzute în prezentul articol se aplică inclusiv asupra formelor intermediare, schițelor și variantelor de lucru transmise Achizitorului.

34.12. Prevederile prezentului articol se aplică inclusiv recepțiilor parțiale, pentru fiecare parte de lucrare executată și fiecare livrabil predat.

34.13. Orice limitare a drepturilor Achizitorului care nu este prevăzută expres în contract este considerată nescrisă.

35.   Limba Contractului

35.1  Limba prezentului Contract și a tuturor comunicărilor scrise va fi limba română.

36.   Legea aplicabilă

36.1. Legea aplicabilă prezentului Contract, este legea română, Contractul urmând a fi interpretat potrivit legislației din România.
37.  Soluționarea eventualelor divergențe și a litigiilor

37.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.

37.2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei. 

37.3. Dacă încercarea de soluționare pe cale amiabilă eșuează sau dacă una dintre Părți nu răspunde în termen de 15 zile la solicitare, oricare din Părți are dreptul de a se adresa instanțelor de judecată competente.
Drept pentru care, Părțile au încheiat prezentul Contract în …….. exemplare originale, câte un exemplar original pentru fiecare parte.

                ACHIZITOR,                                                                             EXECUTANT,

   SNGN ROMGAZ SA-SPEE IERNUT                                                       ………………………………

                                                                                                              [Contractantul]                                                                  

     DIRECTOR INTERIMAR SPEE Iernut                                                     …………………………                                                                                               

            Bela Atila BALAZS                                   [numele și prenumele reprezentantului legal al Contractantului]

                                                                                                            ……………………………

      DIRECTOR ECONOMIC interimar                                [funcția reprezentantului legal al Contractantului]

         Olimpiu Sorin HĂȚĂGAN
                                                                                                           ………………………………

                   VIZA CFP                          

                                                                                  [semnătura reprezentantului legal al Contractantului]

       DIRECTOR COMERCIAL interimar
             Gheorghe  Florin DETESAN
    ŞEF SERVICIU DEZVOLTARE – INVESTIŢII,
                Daniela DANCI
          COMPARTIMENT JURIDIC,

            Horatiu DETESAN
            ŞEF SERV. ACHIZIŢII 

               Cristina BALEA                                                                              

                    ÎNTOCMIT,

              Ec. Maria Iulia STOICA 
Anexa nr. 4

CONVENȚIE

privind prelucrarea datelor cu caracter personal

Între:

S.N.G.N. Romgaz S.A.cu sediul în loc. Mediaș, Piața C. I. Motaș, nr. 4, jud. Sibiu, cod poștal: 551130, Telefon: 0374 401020, Fax: 0269 846901, Număr de înmatriculare la Registrul Comerțului: J2001000392326/11.02.2025, Cod unic de înregistrare: RO 14056826, Cont IBAN: RO08 RNCB 0231 0195 2533 0001, deschis la B.C.R. Mediaș, reprezentată prin Director General – Razvan POPESCU (prin SUCURSALA DE PRODUCTIE ENERGIE ELECTRICA IERNUT, cu sediul secundar in oraș Iernut, Strada Energeticii, nr.1, Județul Mureș/Romania, telefon: 0265-471333; fax: 0265-471494, numar de inmatriculare J26/194/2013,CUI 31260906 cont IBAN: RO90 RNCB 0189 1313 8610 0001, deschis la BCR, reprezentată prin Bela Atila BALAZS – Director interimar, (denumită în continuare „S.N.G.N. ROMGAZ S.A. / Operatorul 1”),

Şi

S.C. ……................................................................. (denumirea operatorului economic) cu sediul în loc……….. Str. ………….., nr. ……., jud. …………, cod poștal: ……………., Telefon: ………………, Fax: ………………, Număr de înmatriculare la Registrul Comerțului: J/…../………./…………, Cod unic de înregistare: RO ……………………, Cont IBAN: RO…………., deschis la ……………., reprezentată prin Director General/Administrator – ……………………................................................. (denumită în continuare ………………. / Operatorul 2”).

Fiecare denumită individual „Partea” și/sau împreună „Părțile”

Având în vedere:
a) Regulamentul  UE 2016/679 („GDPR”) privind   protecția persoanelor  fizice  în  ceea  ce  privește prelucrarea datelor cu caracter personal și privind libera circulație a acestor date și de abrogare a Directivei 95/46/CE al Parlamentului și Consiliului Uniunii Europene (în continuare „GDPR“) care a devenit aplicabil începând cu data de 25 mai 2018;
b) că  între  Părți  a  fost  încheiat  Contractul  nr. ________ / ____________, având ca obiect executia de ,, Lucrări de demolare turn de racire, canale anexe si statie pompe,include intocmirea proiectului tehnic si a documentatiilor necesare obtinerii avizelor pentru autorizatia de demolare.

, prin care au fost stabilite drepturile și obligațiile Părților în vederea realizării obiectului Contractului;
c) că Părțile doresc a se asigura una față de cealaltă că își desfășoară activitatea în conformitate cu GDPR;

d) că fiecare parte, pentru executarea Contractului, pune la dispoziția celeilalte părți date cu caracter personal care se supun prevederilor GDPR, fiecare parte având calitatea de Operator pentru datele cu caracter personal care fac obiectul prelucrării în temeiul Contractului.

Părțile au convenit completarea Contractului, după cum urmează: 

1. Următorii termeni utilizați, în cadrul prezentei Convenții, vor avea următoarele accepțiuni:

a. „Date cu Caracter Personal” înseamnă orice informații privind o persoana fizică identificată sau identificabilă (persoană vizată); o persoană fizică identificabilă este o persoană care poate fi identificată, direct sau indirect, în special prin referire la un element de identificare cum ar fi un nume, un număr de identificare, date de localizare, un identificator online, sau la unul sau mai multe elemente specifice, proprii identității sale fizice, fiziologice, genetice, psihice, economice, culturale sau sociale;

b. „Prelucrare” înseamnă orice operațiune sau set de operațiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere/comunicare, diseminarea sau punerea la dispoziție în orice alt mod, alinierea sau combinarea, restricționarea, ștergerea sau distrugerea;

c. „Operator” înseamnă persoana fizică sau juridică, autoritatea publică, agenția sau alt organism care, singur sau împreună cu altele, stabilește scopurile și mijloacele de prelucrare a datelor cu caracter personal; atunci când scopurile și mijloacele prelucrării sunt stabilite prin dreptul Uniunii sau dreptul intern, operatorul sau criteriile specifice pentru desemnarea acestuia pot fi prevăzute în dreptul Uniunii sau in dreptul intern;

d. „Persoana vizata” înseamna persoana fizica ale cărei date cu caracter personal fac obiectul prelucrării;
e. „Autoritatea de Supraveghere” sau „ANSPDCP” înseamnă Autoritatea Națională de Supraveghere a Prelucrării Datelor cu Caracter Personal, în calitate de autoritate publică centrală autonomă din România cu competență generală în domeniul protecției datelor personale;
2. Fiecare Parte înțelege și acceptă faptul că, pentru executarea obligațiilor asumate prin Contract, este necesară comunicarea, catre cealaltă Parte, a următoarelor categorii de Date cu Caracter Personal: 

a) Categorii de Date cu Caracter Personal comunicate, de către Operatorul 1: Laura CATARIG, laura.catarig ,tel. 0733917513, Functionar superior– Serv. Dezvoltare - Investitii-S.P.E.E. Iernut,  

       în legătură cu următoarele categorii de Persoane Vizate:  Laura CATARIG
b) Categorii de Date cu Caracter Personal comunicate, de către Operatorul 1: Raluca CIOCA, raluca.cioca@romgaz.ro, tel. 0743526739, Inginer constructor - Serv. Dezvoltare - Investitii-S.P.E.E. Iernut,  

în legătură cu următoarele categorii de Persoane Vizate: Raluca CIOCA
     c) Categorii de Date cu Caracter Personal comunicate de Operator 2:

________________________________ (nume, prenume, adresă de e-mail, număr  de  telefon  fix/mobil,  semnătură,  funcție  [dacă este cazul, specificați alte date cu caracter personal, în funcție de specificul contractului cu fiecare Operator], 

în legătură cu următoarele categorii de Persoane Vizate: 

___________________________________(se vor avea în vedere doar persoane fizice, salariați Operator 2, clienți, furnizori, consultanți, ș.a.m.d.)

3. După încheierea Contractului, fiecare Parte va putea solicita și obține comunicarea, de către cealaltă Parte, a unor noi Date cu Caracter Personal și/sau categorii de Date cu Caracter Personal, altele decât cele prevăzute la pct. 2, a căror prelucrare este necesară, în scopul executării Contractului. De asemenea, după încheierea Contractului, fiecare Parte va informa cealaltă Parte, în termen cât mai scurt posibil, despre Datele cu Caracter Personal și/sau categoriile de Date cu Caracter Personal care i-au fost comunicate, de către cealaltă Parte, în scopul executării Contractului, și pe care nu le mai prelucrează.

4. Fiecare Parte va furniza, la cerere celeilalte Părți, toate datele și informațiile legate de prelucrarea Datelor cu Caracter Personal care i-au fost comunicate, potrivit pct. 2 si 3, și care sunt necesare, pentru îndeplinirea obligațiilor legale privind prelucrarea Datelor cu Caracter Personal.

5. Fiecare Parte asigură și garantează cealaltă Parte asupra faptului că Datele cu Caracter Personal pe care le-a comunicat, în scopul executării Contractului, au fost obținute și sunt deținute, în mod legal.

6. Fiecare Parte asigură și garantează cealaltă Parte că Datele cu Caracter Personal pe care le prelucrează, în scopul executării Contractului, sunt prelucrate, în mod legal. 

7. Cu excepția cazurilor în care prelucrarea reprezintă o obligație legală, Datele cu Caracter Personal comunicate, de către o Parte, către cealaltă Parte, în scopul executării Contractului, nu pot fi prelucrate, în alt scop, decât executarea Contractului, fără acordul Părții care le comunica. 
8. Fiecare Parte va respecta, în mod individual, toate prevederile legale și contractuale, privind obligația de a informa persoanele vizate ale căror date personale le prelucrează, în scopul executării Contractului. În acest sens, persoanele vizate vor fi informate, cel puțin, cu privire la următoarele: identitatea și datele de contact ale Operatorului și, după caz, ale reprezentantului acestuia; datele de contact ale responsabilului cu protecția datelor, după caz; scopurile în care sunt prelucrate datele cu caracter personal, precum și temeiul juridic al prelucrării; interesele legitime urmărite de Operator sau de o parte terță; destinatarii sau categoriile de destinatari ai datelor cu caracter personal; dacă este cazul, intenția operatorului de a transfera date cu caracter personal către o țară terță sau o organizație internațională; perioada pentru care vor fi stocate datele cu caracter personal sau, dacă acest lucru nu este posibil, criteriile utilizate pentru a stabili această perioadă; existența dreptului de a solicita operatorului, în ceea ce privește datele cu caracter personal referitoare la persoana vizată, accesul la acestea, rectificarea sau ștergerea acestora sau restricționarea prelucrării sau a dreptului de a se opune prelucrării, precum și a dreptului la portabilitatea datelor; dreptul persoanei vizate de a depune o plângere în fată unei autorități de supraveghere; dacă furnizarea de date cu caracter personal reprezintă o obligație legală sau contractuală sau o obligație necesară pentru încheierea unui contract, precum și dacă persoana vizată este obligată să furnizeze aceste date cu caracter personal și care sunt eventualele consecințe ale nerespectării acestei obligații; existența unui proces decizional automatizat incluzând crearea de profiluri.

9. Fiecare Parte garantează și se obligă față de cealaltă Parte să asigure protecția, inclusiv prin confidențialitate, a Datelor cu Caracter Personal care i-au fost transmise; să respecte, pe toata durata Prelucrării, cerințele de legalitate si principiile aplicabile prelucrării Datelor cu Caracter Personal, prevăzute de legislația, în vigoare.

10. Fiecare Parte este responsabilă, în mod individual, pentru protecției Datelor cu Caracter Personal pe care le prelucrează, în scopul executării Contractului. În acest sens, fiecare Parte se obligă, luând în considerare stadiul de dezvoltare al tehnicii, costurile de implementare, volumul, circumstanțele și scopurile prelucrării, precum și probabilitatea diferită de producere și gravitatea riscului în privința drepturilor și libertăților persoanelor afectate, să implementeze măsuri tehnice și organizatorice potrivite pentru a asigura un nivel de protecție pe măsura riscului, pe toată perioada prelucrării Datelor cu Caracter Personal.

11. Fiecare Parte se obligă să informeze, în cel mai scurt timp posibil, Partea care i - a comunicat Date cu Caracter Personal, în privința oricăror incidente de securitate, respectiv măsuri ale Autorității de Supraveghere, care au impact asupra Datelor cu Caracter Personal care au făcut obiectul comunicării.

12. Fiecare Parte va coopera cu bună-credință, cu cealaltă Parte, cu persoanele vizate și cu Autoritatea de Supraveghere, în vederea îndeplinirii tuturor obligațiilor impuse de prevederile legislatiei, în vigoare, respectând un termen rezonabil, după cum urmează:
a. În privința soluționării drepturilor persoanelor vizate, termenul de răspuns este de cel mult o lună de la primirea cererii. Această perioadă poate fi prelungită cu două luni atunci când este necesar, ținându-se seama de numărul și complexitatea cererilor;
b. În privința raportării incidentelor de încălcare a securității datelor cu caracter personal, Autoritatea de Supraveghere trebuie notificată în termen de cel mult 72 ore de la data la care a luat cunoștință de incident.
13. În cazul producerii unui incident privind încălcarea securității Datelor cu Caracter Personal, prelucrate, în scopul executării Contractului, fiecare Parte va fi responsabilă, în mod individual, în legătura cu Datele cu Caracter Personal pe care le prelucrează, în scopul executării Contractului, de rezolvarea și raportarea incidentului, către ANSPDCP, respectiv către persoanele vizate.
14. Fiecare Parte se obligă, față de cealaltă Parte, să respecte prevederile legislației aplicabile prelucrării Datelor cu Caracter Personal, în legătură cu toate Datele cu Caracter Personal care i-au fost comunicate, de către cealaltă Parte, în scopul executării Contractului, pe toata perioada prelucrării acestor date.

15. Părțile înțeleg și acceptă faptul că fiecare Parte va avea calitatea de Operator, în ceea ce privește Datele cu Caracter Personal care i-au fost comunicate, de către cealaltă Parte, primite de la cealaltă Parte, și că orice nerespectare a obligațiilor care - i revin uneia dintre  Părți,  potrivit  prezentei Convenții și/sau a legislației, în vigoare, poate  atrage  angajarea răspunderii contractuale/delictuale a acesteia, față de cealaltă Parte si/sau față de Persoana Vizată.

16. În caz de conflict între prevederile Contractului si prevederile prezentei Convenții, Părțile vor aplica, cu prioritate, prevederile prezentei Convenții.
17. Prezenta Convenție intra în vigoare odată cu încheierea Contractului și rămâne, în vigoare, până la data încetării prelucrării Datelor cu Caracter Personal, care au făcut obiectul comunicării, între Părți, în scopul executării Contractului.

Prezenta Convenție a fost încheiată în ………………. exemplare originale, câte un exemplar pentru fiecare Parte.

